[{"text_idx": "#000005", "text": "Roedd San Silyn yn un o seintiau mwyaf poblogaidd yr Oesoedd Canol a chaiff ei ystyried yn nawddsant pobl sy\u2019n wynebu heriau o ran eu hiechyd, gan gynnwys pobl sydd a\u0302 phroblemau iechyd meddwl. Mae hanes San Silyn yn dangos ei fod yn feudwy, ac mai ei unig gwmni oedd carw coch. Dilynodd helwyr y carw un diwrnod, ond wrth geisio saethu\u2019r carw cafodd Silyn ei daro gan y saeth drwy gamgymeriad. Ers hynny, caiff ei ystyried yn nawddsant pobl sy\u2019n wynebu anfanteision. Heddiw mae Ymddiriedolaeth San Silyn yn Llundain yn gwneud llawer i gynnig cefnogaeth a chymorth i\u2019r sawl sy\u2019n dioddef anfanteision o ran eu cartref a\u2019u hiechyd."}, {"text_idx": "#000006", "text": "Cafodd cwlt San Silyn ei ledaenu\u2019n eang ar draws Ewrop yn ystod yr Oesoedd Canol. Yng Nghymru, mae eglwys dref odidocaf y wlad wedi\u2019i chysegru i Silyn. Caiff tw\u0302r Eglwys San Silyn yn Wrecsam ei alw\u2019n un o saith rhyfeddod Cymru mewn pennill Saesneg enwog a ysgrifennwyd ddiwedd y 18fed ganrif neu ddechrau\u2019r 19eg ganrif, mae\u2019n debyg, gan ymwelydd a\u0302 gogledd Cymru:"}, {"text_idx": "#000009", "text": "Llwyddodd yr eglwys i oroesi\u2019r Diwygiad a Rhyfel Cartref ac mae\u2019n dal yn lle bendigedig i fyfyrio ynddo. Mae gan yr eglwys gysylltiadau niferus a\u0302\u2019r Oesoedd Canol ac mae ymwelwyr yn mynd yno i weld y to a\u2019r portreadau enwog o gerddorion angylaidd, y murluniau a\u2019r cerfiadau o garreg ac o bren. Dywedir bod y cerfiad hardd o\u2019r fo\u0302r-forwyn a\u0302 chrib a drych yn symbol o lwc dda. Bydd llawer o bobl yn dod, yn syml iawn, i fwynhau\u2019r llonyddwch sydd yn yr adeilad bendigedig hwn sydd wedi goroesi llawer o helyntion."}, {"text_idx": "#000010", "text": "Dywedir bod y cerfiad hardd o\u2019r fo\u0302r-forwyn a\u0302 chrib a drych yn symbol o lwc dda."}, {"text_idx": "#000012", "text": "Y nenfwd wedi\u2019i addurno a\u0302 cherfiadau o angylion."}, {"text_idx": "#000013", "text": "Llun du a gwyn o Eglwys San Silyn yn adeilad amlwg yn y dref; tynnwyd y llun gan G. Cobb ddechrau\u2019r 20fed ganrif."}]